Osnovna šola

Karla Destovnika-Kajuha Šoštanj

Koroška cesta 7

3325 Šoštanj

Datum: 31. 1. 2024

**Spoštovani starši in bodoči četrtošolci!**

V skladu z Zakonom o osnovni šoli se bo v šolskem letu 2024/2025 izvajal **neobvezni izbirni predmet** v 4. razredu.

**Neobvezni izbirni predmet** je pri ocenjevanju izenačen z obveznimi predmeti osnovne šole, torej se znanje učencev pri neobveznem izbirnem predmetu ocenjuje, zaključna ocena se vpiše v spričevalo. Prisotnost učenca pri neobveznem izbirnem predmetu se obravnava enako kot pri obveznih predmetih, vsako odsotnost morajo starši opravičiti.

**Glede na normativ pripada na POŠ Topolšica 1 skupina neobveznega izbirnega predmeta, če se bo prijavilo najmanj 8 učencev.**

V skladu z zakonom lahko učenci izberejo **največ 2 uri** pouka neobveznih izbirnih predmetov tedensko.

Naša šola bo v šol. l. 2024/2025 ponudila naslednja dva neobvezna izbirna predmeta:

a) **nemščina** (2 uri tedensko) in b) **šport** (1 ura tedensko).

**Neobveznega izbirnega predmeta ni potrebno izbrati, zato se učenci skupaj s starši odločite, ali boste izbrali neobvezni izbirni predmet ali ne. Izvajal se bo le v primeru, da bo prijavljeno zadostno število učencev v skladu s Pravilnikom o normativih in standardih za izvajanje programa za OŠ. Če se odločite za izbiro neobveznega izbirnega predmeta, izpis med šolskim letom ni mogoč.**

Prijavo oddate v eAsistentu do 12. 2. 2024.

mag. Majda Zaveršnik Puc, l. r.

 ravnateljica